**RAZPISNA DOKUMENTACIJA PO POSTOPKU ODDAJE NAROČILA MALE VREDNOSTI**

**PREDMET JAVNEGA NAROČILA:**

**»DOBAVA POGONSKEGA GORIVA ZA SLUŽBENA VOZILA ZD KAMNIK«**

**Naročnik: Zdravstveni dom dr. Julija Polca Kamnik**

**Novi trg 26, 1241 Kamnik**

Int. št. NMV 5/2022

Datum: 30.09.2022

1. **POVABILO K PREDLOŽITVI PONUDBE**

**Predmet javnega naročila: »DOBAVA POGONSKEGA GORIVA ZA SLUŽBENA VOZILA ZD KAMNIK«**

Na podlagi 47. člena Zakona o javnem naročanju – ZJN-3 (Uradni list RS, št. 91/15, 14/18, 121/21, 10/22; v nadaljevanju: ZJN-3) Zdravstveni dom dr. Julija Polca Kamnik; v nadaljevanju: naročnik, objavlja povabilo k oddaji ponudbe za javno naročilo z naslovom **»DOBAVA POGONSKEGA GORIVA ZA SLUŽBENA VOZILA ZD KAMNIK«**

Naročnik je glede na ocenjeno vrednost javnega naročila izbral postopek oddaje naročila male vrednosti.

Naročnik vabi vse zainteresirane ponudnike, da na podlagi javnega razpisa predložijo ponudbo, v skladu z ZJN-3 in navodili za izdelavo ponudbe iz te razpisne dokumentacije.

Direktor

Sašo Rebolj, dr. med., spec. druž. med.

## PODATKI O NAROČNIKU

Ime in sedež naročnika**: ZDRAVSTVENI DOM DR. JULIJA POLCA KAMNIK**

**Novi trg 26, 1241 Kamnik**

## PREDMET JAVNEGA NAROČILA IN VRSTA POSTOPKA

Predmet javnega naročila je: **DOBAVA POGONSKEGA GORIVA ZA SLUŽBENA**

**VOZILA ZD KAMNIK**

Delitev na sklope: NE

Naročnik skladno z določili ZJN-3 (Uradni list RS, št. 91/15 in 14/18 in naslednji) izvaja postopek javnega naročila po postopku naročila male vrednosti. Naročnik bo glede na merila, navedena v nadaljevanju navodil razpisne dokumentacije izbral enega, najbolj ugodnega ponudnika, ki bo oddal dopustno ponudbo in bo z njim sklenil pogodbo o izvajanju dobav pogonskega goriva v času **od 01.11.2022 do 31.10.2024.**

## ROK IN NAČIN ODDAJE PONUDBE

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/](https://ejn.gov.si/mojejn).

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN https://ejn.gov.si/e-oddaja **najkasneje do 17.10.2022 do 9:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba. Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je objavljen na Portalu javnih naročil.

Če informacijski sistem e-JN za prejem prijav ali ponudb, ne deluje na način, ki omogoča oddajo prijav ali ponudb, naročnik podaljša rok za oddajo in odpiranje prijav ali ponudb za najmanj dva delovna dneva v primeru postopka oddaje naročila male vrednosti skladno z 39. členom ZJN-3B, če so izpolnjeni vsi naslednji pogoji:

* elektronsko komunikacijsko sredstvo, ki ga uporablja naročnik (eJN), ne deluje v zadnjih 60 minutah pred iztekom roka, ki je določen za oddajo prijav ali ponudb;
* kandidat ali ponudnik naročnika o tem nemudoma obvesti, vendar najpozneje 30 minut po roku za oddajo prijav ali ponudb;
* upravitelj elektronskega komunikacijskega sredstva, ki ga uporablja naročnik, nedelovanje potrdi naročniku;
* kandidatu ali ponudniku ni uspelo oddati prijave oziroma ponudbe;
* odpiranje prejetih prijav ali ponudb se še ni izvedlo.

## INFORMACIJE V ZVEZI Z ODPIRANJEM PONUDB

Odpiranje ponudb bo potekalo avtomatično v informacijskem sistemu e-JN dne **17.10.2022** in se bo začelo **ob 10.00 uri** na spletnem naslovu: https://ejn.gov.si/.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# NAVODILA PONUDNIKOM ZA IZDELAVO PONUDBE

## DOSTOP DO RAZPISNE DOKUMENTACIJE

Razpisno dokumentacijo lahko ponudniki dobijo na portalu javnih naročil in je neomejeno dostopna v času do sprejema odločitve o oddaji naročila. Objavljena pa je tudi na spletni strani naročnika:<https://www.zdkamnik.si/predstavitev-zavoda/javna-narocila>. Odkupnine za razpisno dokumentacijo ni.

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na portalu javnih naročil zastavljeno v roku, ki je naveden na portalu javnih naročil v objavi obvestila o javnem naročilu.

Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

Naročnik sme v skladu z 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

V kolikor bo naročnik ugotovil, da so ali se zdijo predložene informacije ali dokumentacija, nepopolne ali napačne oziroma manjkajo posamezni dokumenti, bo zahteval, da ponudnik v petih (5) dneh po prejemu poziva predloži manjkajoče dokumente ali dopolni, popravi ali pojasni ustrezne informacije ali dokumentacijo. Popravki in dopolnitve ponudbe morajo biti skladni s šestim odstavkom 89. člena ZJN-3.

Če ponudnik ne bo predložil manjkajočega dokumenta ali ne bo dopolnil, popravil ali pojasnil ustrezne informacije ali dokumentacije, bo naročnik ponudbo ponudnika izločil.

Izključno naročnik sme, ob pisnem soglasju ponudnika, popraviti očitne računske napake, skladno s sedmim odstavkom 89. člena ZJN-3.

## JEZIK PONUDBE

Ponudba in ostala dokumentacija (tudi vsa vprašanja, ki jih naročniku posreduje ponudnik), ki se nanaša na ponudbo, mora biti napisana v slovenskem jeziku. Zahtevana originalna potrdila oziroma izjave naj bodo prevedene v slovenski jezik.

## VARIANTNE PONUDBE

Naročnik variantne ponudbe ne dopušča.

## VELJAVNOST, IZBOR IN STROŠKI PONUDBE

Ponudba mora veljati najmanj 3 mesece po roku za oddajo ponudb. V izjemnih okoliščinah bo naročnik lahko zahteval, da ponudniki podaljšajo čas veljavnosti ponudb za določeno dodatno obdobje.

Ponudnik nosi vse stroške, povezane s pripravo in predložitvijo ponudbe.

Naročnik bo izbral ponudnika po merilu, ki je opredeljeno v tej razpisni dokumentaciji.

Naročnik si ob izpolnjenih pogojih iz 90. člena ZJN-3 pridržuje pravico, da ne izbere nobene ponudbe, oziroma, da z nobenim ponudnikom ne podpiše pogodbe o izvedbi naročila, in sicer brez povrnitve kakršnih koli stroškov ali škode.

Ponudba se bo štela za dopustno, če jo predloži ponudnik, za katerega ne obstajajo razlogi za izključitev in ki izpolnjuje pogoje za sodelovanje, njegova ponudba ustreza zahtevam in potrebam naročnika, določenih v tej dokumentaciji, prispe pravočasno, pri njej ni dokazano nedovoljeno dogovarjanje ali korupcija, naročnik jo ne oceni za neobičajno nizko in cena ne presega zagotovljenih sredstev naročnika.

## 2.5 PONUDBENA CENA

Cene v ponudbi morajo biti izražene v evrih (EUR) in morajo vključevati vse stroške, davke in morebitne popuste tako, da naročnika ne bremenijo kakršnikoli drugi stroški, povezani s predmetom javnega naročila. V kolikor ponudnik ponuja popust, ga mora vključiti v končno ponudbeno vrednost. Popust se ne sme spreminjati v času veljavnosti pogodbe.

Če ponudnik v določenih obdobjih nudi storitve ali prodajo blaga, ki so predmet te pogodbe, po znižanih – akcijskih cenah, ki so ugodnejše od cen iz ponudbenega predračuna, mora naročnika o tem pisno seznaniti ter mu zagotoviti storitve ali blago pod enakimi – akcijskimi pogoji. Če bo naročnik potreboval storitve, ki jih ni zajel v specifikacijo, bo te storitve naročil pri izvajalcu, po veljavnem ceniku izvajalca.

Ponudnik mora izpolniti vse postavke v predračunu. V kolikor ponudnik cene v posamezno postavko ne vpiše, se šteje, da predmetne postavke ne ponuja in tako ne izpolnjuje vseh zahtev naročnika iz predmetne razpisne dokumentacije.

## 2.6 ZAUPNOST PONUDBENE DOKUMNTACIJE

Naročnik bo ponudniku zagotovil varovanje podatkov, ki so glede na določbe zakona, ki ureja varstvo osebnih podatkov, tajni podatki ali podatke, ki jih gospodarske družbe štejejo za tajne podatke ali poslovno skrivnost, ter jih bo ponudnik kot take označil.

Skladno s 35. členom ZJN-3, so javni podatki: specifikacije ponujenega blaga, storitve ali gradnje in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru drugih meril. Te podatke je naročnik dolžan razkriti, ne glede na oznako, ki jo morebiti ponudnik doda na ponudbo.

## 2.7 IZPOLNJEVANJE IN PREDLOŽITEV PONUDBENE DOKUMENTACIJA

Ponudnik predloži natančno izpolnjeno dokumentacijo iz razpisne dokumentacije. Ponudba ne sme vsebovati nobenih sprememb in dodatkov, ki niso v skladu z razpisno dokumentacijo.

Ponudnik naj pri pripravi ponudbe sledi naslednjim navodilom:

1. Ponudba mora biti podana na obrazcih, ki so sestavni del razpisne dokumentacije :

* Obrazec ponudba OBR - 3\_1.
* Izpolnjen predračun OBR - 3\_2.
* Izpolnjen in podpisan vzorec pogodbe OBR - 3\_3.
* Obrazec OBR - 3\_4 Izjava gospodarskega subjekta in pooblastilo za pridobitev podatkov iz kazenske evidence.
* Obrazec OBR - 3\_5 Izjava članov organov in zastopnikov gospodarskega subjekta in pooblastilo za pridobitev podatkov iz kazenske evidence.
* Obrazec OBR - 3\_6 Finančna zavarovanja.
* Obrazec OBR - 3\_7 Lastništvo
* Izpolnjen, žigosan in podpisan ESPD

1. Ponudnik v ponudbi priloži le dokumente, ki so navedeni v tej točki. Po pregledu ponudb bo naročnik lahko najugodnejšega ponudnika pozval k predložitvi dokazil, kot je navedeno za posameznim zahtevanim pogojem oziroma razlogom za izključitev.

Na poziv naročnika bo moral izbrani ponudnik v postopku javnega naročanja ali pri izvajanju javnega naročila, v roku osmih dni od prejema poziva, posredovati podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.

## Obrazec ESPD

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Navedbe v ESPD in/ali dokazila, ki ji predloži gospodarski subjekt, morajo biti veljavni.

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil/ESPD: <http://www.enarocanje.si/_ESPD/> in v njega neposredno vnese zahtevane podatke.

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

S podpisom ESPD ponudnik potrdi, da sprejema vsebino vzorca pogodbe in vse pogoje izvedbe naročila, ki jih je naročnik opredelil v razpisni dokumentaciji, ne glede na to, ali so ti pogoji izredno navedeni na obrazcih, ki jih ponudnik prilaga ponudbi v elektronski obliki.

## SPREMEMBA IN UMIK PONUDBE

Ponudnik sme umakniti ponudbo, jo dopolniti ali zamenjati do poteka roka za predložitev ponudbe. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

# UGOTAVLJANJE SPOSOBNOSTI

Ponudnik mora izpolnjevati vse v tej točki navedene pogoje.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ESPD, ki predstavlja lastno izjavo, kot predhodni dokaz v zvezi s točkami 3 teh navodil.

Gospodarski subjekt mora v obrazcu ESPD navesti vse informacije, na podlagi katerih bo naročnik, potrdila ali druge informacije, pridobil v nacionalni bazi podatkov, ter v predmetnem obrazcu podati soglasje, da dokazila pridobi naročnik.

Naročnik lahko pred oddajo javnega naročila od ponudnika, kateremu se je odločil oddati predmetno naročilo, zahteva, da predloži dokazila (potrdila, izjave), kot dokaz neobstoja razlogov za izključitev in izpolnjevanje pogojev za sodelovanje pri predmetnem javnem naročilu. Za potrebe pridobivanja dokazil mora ponudnik ponudbi predložiti pooblastilo, ki se mora nanašati na gospodarski subjekt in na vse osebe, ki so članica upravnega, vodstvenega ali nadzornega organa tega gospodarskega subjekta ali ki imajo pooblastila za njegovo zastopanje ali odločanje ali nadzor v njem .

Ponudnik lahko potrdila iz Kazenske evidence priloži sam. Tako predložena potrdila morajo odražati zadnje stanje.

Gospodarski subjekt lahko dokazila o neobstoju razlogov za izključitev in dokazila o izpolnjevanju pogojev za sodelovanje teh navodil predloži tudi sam. Naročnik si pridržuje pravico do preveritve verodostojnosti predloženih dokazil pri podpisniku le-teh.

V kolikor ponudnik nima sedeža v Republiki Sloveniji in ne more pridobiti in predložiti zahtevnih dokumentov, ker država v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

Za skupne ponudbe in ponudbe s podizvajalci je potrebno upoštevati še točko - skupna ponudba in ponudba s podizvajalci, teh navodil.

## Razlogi za izključitev na podlagi prvega odstavka 75. člena ZJN-3

(Del III. v ESPD obrazcu)

### *A. razlogi, povezani s kazenskimi obsodbami:*

Naročnik mora iz sodelovanja v postopku javnega naročanja izključiti gospodarski subjekt, če pri preverjanju v skladu s 77., 79. in 80. členom tega zakona ugotovi ali je drugače seznanjen, da je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente naslednjih kaznivih dejanj, ki so opredeljena v Kazenskem zakoniku (Uradni list RS, št. 50/12 – uradno prečiščeno besedilo in 54/15; v nadaljnjem besedilu: KZ-1).

Naročnik je dolžan iz postopka javnega naročanja izločiti vsakega ponudnika, če je bil le ta ali njegov zakoniti zastopnik, v kolikor gre za pravno osebno, pravnomočno obsojen za kazniva dejanja, ki so opredeljena v prvem odstavku 75. člen ZJN-3.

*Pogoj mora izpolnjevati vsak gospodarski subjekt, ki bo vključen v izvedbo javnega naročila. Ponudnik potrdi izpolnitev pogoja s predložitvijo ESPD obrazca.*

### *B. Razlogi, povezani s plačilom davkov in prispevkov za socialno varnost:*

Naročnik mora iz sodelovanja v postopku javnega naročanja izključiti gospodarski subjekt, če pri preverjanju v skladu s 77., 79. in 80. členom tega zakona ugotovi, da gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

*Pogoj mora izpolnjevati vsak gospodarski subjekt, ki bo vključen v izvedbo javnega naročila. Ponudnik potrdi izpolnitev pogoja s predložitvijo ESPD obrazca.*

### C. Razlogi, povezani z insolventnostjo, nasprotjem interesov ali kršitvijo poklicnih pravil:

Naročnik bo iz sodelovanja v postopku javnega naročanja izključil gospodarski subjekt tudi v naslednjih primerih:

1. zaradi kršitve obveznosti na področju okoljskega prava, socialnega prava in delovnega prava.

Če lahko naročnik na kakršen koli način izkaže kršitev obveznosti iz drugega odstavka 3. člena ZJN-3, ki navaja temeljno načelo javnega naročanja in sicer, da morajo gospodarski subjekti pri izvajanju javnih naročil izpolnjevati veljavne obveznosti na področju okoljskega, socialnega in delovnega prava, določene v pravu EU in veljavnih predpisih RS, kolektivni pogodbah ali predpisih mednarodnega okoljskega, socialnega in delovnega prava (točka a, 6. odstavek 75. člena ZJN-3);

2. če je gospodarski subjekt v stečaju ali v postopku zaradi insolventnosti; če ima gospodarski subjekt dogovor z upniki, če je gospodarski subjekt v položaju podobnem stečaju, ki nastane zaradi podobnega postopka v skladu z nacionalnimi zakoni in predpisi, ali če s sredstvi upravlja stečajni upravitelj in če so poslovne dejavnosti začasno ustavljene. (točka b, 6. odstavek 75. člena ZJN-3);

3. zaradi hujše kršitve poklicnih pravil, če je gospodarski subjekt zagrešil hujšo kršitev poklicnih pravil;

Če lahko naročnik z ustreznimi sredstvi dokaže, da je gospodarski subjekt zagrešil hujšo kršitev poklicnih pravil, s čimer je omajana njegova integriteta; (točka c, 6. odstavek 75. člena ZJN-3);

4. zaradi dogovora z upniki;

Če lahko naročnik upravičeno sklepa, da je gospodarski subjekt z drugimi gospodarskimi subjekti sklenil dogovor, katerega cilj ali učinek je preprečevati, omejevati ali izkrivljati konkurenco. Šteje se, da je sklepanje naročnika iz prejšnjega stavka upravičeno, če organ, pristojen za varstvo konkurence, na podlagi prijave naročnika v 15 dneh naročniku sporoči, da bo uvedel postopek ugotavljanja kršitev; (točka č, 6 odstavek 75. člena ZJN-3);

5. zaradi dogovora z drugimi gospodarskimi subjekti z namenom izkrivljanja konkurence, zaradi nasprotja interesov zaradi ponudnikovega sodelovanja v postopku oddaje javnega naročila;

Če nasprotja interesov iz tretjega odstavka 91. Člena ZJN-3 ni mogoče učinkovito odpraviti z drugimi, blažjimi ukrepi ; (točka d, 6 odstavek 75. člena ZJN-3);

6. zaradi nasprotja interesov zaradi ponudnikovega sodelovanja v postopku oddaje javnega naročila;

Če izkrivlja konkurence zaradi predhodnega sodelovanja gospodarskih subjektov pri pripravi postopka javnega naročanja v skladu s 65. členom tega zakona ni mogoče učinkovito odpraviti z drugimi, blažjimi ukrepi;

7. zaradi neposrednega ali posrednega sodelovanja pri pripravi tega postopka oddaje javnega naročila

8. zaradi predčasne odpovedi pogodbe, odškodnine ali druge primerljiva sankcije

9. naročnik bo izločil ponudnika, če je gospodarski subjekt kriv dajanja resnih zavajajočih razlag pri dajanju informacij, zahtevanih zaradi preverjanja obstoječega razloga za izključitev ali izpolnjevanja pogojev za sodelovanje, ali če ni razkril teh informacij ali če ne more predložiti dokazil, ki se zahtevajo v skladu z 79. členom ZJN-3. Prav tako bo naročnik izločil gospodarski subjekt, če je le ta poskusil neupravičeno vplivati na odločanje naročnika ali pridobiti zaupna informacije, zaradi katerih bi lahko imel neupravičeno prednost v postopku javnega naročanja ali iz malomarnosti predložiti zavajajoče informacije, ki bi lahko pomembno vplivale na odločitev o izključiti, izboru ali oddaji javnega naročila; (točka g in h, 6 odstavek 75. člena ZJN-3);

*Pogoj mora izpolnjevati vsak gospodarski subjekt, ki bo vključen v izvedbo javnega naročila, razen podizvajalci. Ponudnik potrdi izpolnitev pogoja s predložitvijo ESPD obrazca.*

### D. Nacionalni razlogi za izključitev

1. glede na nacionalno določbo vezano na evidenco z negativnimi referencami, mora naročnik izločiti gospodarski subjekt, če je na dan oddaje ponudbe uvrščen v evidenco gospodarskih subjektov z negativnimi referencami (točka a, 4 odstavek 75. člena ZJN-3);

2. glede na nacionalno določbo, mora naročnik izločiti gospodarski subjekt, če mu je bila v zadnjih treh letih pred potekom roka z oddajo ponudb s pravnomočno odločbo pristojnega organa RS ali druge države članice ali tretje države dvakrat izrečena globa zaradi prekrška v zvezi s plačilom za delo (točka b, 4 odstavek 75 člena ZJN-3).

*Pogoj mora izpolnjevati vsak gospodarski subjekt, ki bo vključen v izvedbo javnega naročila. Ponudnik potrdi izpolnitev pogoja s predložitvijo ESPD obrazca.*

## Pogoji za sodelovanje

(Del IV. v ESPD obrazcu)

### Skupna navedba za vse pogoje za sodelovanje

Ponudnik mora podati izjavo, da izpolnjuje vse zahtevane pogoje za sodelovanje, navedene v razpisni dokumentaciji v zvezi z oddajo javnega naročila, na katero se sklicuje obvestilo.

*Pogoj mora izpolnjevati vsak gospodarski subjekt, ki bo vključen v izvedbo javnega naročila. Ponudnik potrdi izpolnitev pogoja s predložitvijo ESPD obrazca.*

### A. Ustreznost

**A.1**.Ponudnik mora za veljavnost ponudbe podati izjavo, da dejavnost, ki je predmet predmetnega javnega naročila lahko opravlja na podlagi vpisa v sodni ali drug ustrezen register.

*Pogoj mora izpolnjevati vsak gospodarski subjekt, ki bo vključen v izvedbo javnega naročila. Ponudnik potrdi izpolnitev pogoja s predložitvijo ESPD obrazca.*

**A.2.** Ponudnik, ne sme imeti blokiranega poslovnega računa v zadnjih 6 mesecih, šteto od dneva za oddajo ponudb nazaj.

*Pogoj mora izpolnjevati vsak gospodarski subjekt, ki bo vključen v izvedbo javnega naročila. Ponudnik potrdi izpolnitev pogoja s predložitvijo ESPD obrazca. Naročnik bo lahko od ponudnika zahteval predložitev dokazil.*

## Pogoji za priznanje sposobnosti

## (Del IV. v ESPD obrazcu)

## Naročnik od ponudnika zahteva izpolnjevanje naslednjih pogojev za priznanje sposobnosti:

* 1. Gospodarski subjekt mora razpolagati z najmanj enim bencinskim servisom, ki od sedeža naročnika ni oddaljen več kot 3 km.
  2. Gospodarski subjekt mora zagotavljati dobavo goriva od 6.00 do 22.00 ure vse dni v letu.

*Pogoj mora izpolnjevati vsak gospodarski subjekt, ki bo vključen v izvedbo javnega naročila. Ponudnik potrdi izpolnitev pogoja s predložitvijo ESPD obrazca. Naročnik bo lahko od ponudnika zahteval predložitev dokazil.*

# SKUPNA PONUDBA

Pri javnem naročilu je dovoljena skupna ponudba več pogodbenih partnerjev.

Ponudbi, kjer nastopa skupina ponudnikov, je potrebno predložiti pogodbo o izvedbi predmeta javnega naročila (partnersko pogodbo). V pogodbi mora biti naveden poslovodeči partner, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter delež in vrsto storitev, ki jih opravlja posamezen partner. Pogodba mora jasno določati, da proti naročniku za celotno obveznost in za vsak njen del odgovarjajo vsi partnerji solidarno in vsak posebej v celoti.

Ponudnik, ki nastopa v več kot eni ponudbi, ne glede na to, ali nastopa samostojno ali kot partner v skupni ponudbi, diskvalificira vse ponudbe, v katerih nastopa. Take ponudbe bodo izločene.

Pri nobenem od ponudnikov v skupni ponudbi ne sme biti podan kateri izmed razlogov za izključitev, vsi ponudniki v skupni ponudbi morajo izpolnjevati pogoje glede ustreznosti za opravljanje poklicne dejavnosti ter glede ekonomske in finančnega položaja ponudnika iz teh navodil, kar pomeni, da morajo izpolnjevati pogoje in izpolniti obrazec ESPD za vsakega od ponudnikov iz skupne ponudbe.

# PODIZVAJALCI

Ponudnik lahko del javnega naročila odda v podizvajanje. Podizvajalec je gospodarski subjekt, ki je pravna ali fizična oseba in za ponudnika, s katerim bo naročnik sklenil pogodbo o izvedbi javnega naročila, dobavlja blago ali izvaja storitev oz. gradnjo, ki je neposredno povezana s predmetom javnega naročila

Ponudnik, ki v izvedbo javnega naročila vključi enega ali več podizvajalcev, mora imeti ob sklenitvi pogodbe z naročnikom ali v času njenega izvajanja, sklenjene veljavne pogodbe s podizvajalci.

Ponudnik v razmerju do naročnika v celoti odgovarja za izvedbo prejetega naročila, ne glede na število podizvajalcev, ki jih navede v svoji ponudbi.

Naročnik mora zavrniti vsakega podizvajalca, če zanj obstajajo razlogi za izključitev iz prvega, drugega ali četrtega ter šestega odstavka 75. člena ZJN-3.

V navodilih razpisne dokumentacije je določeno, da mora v primeru ponudbe s podizvajalcem, posamezen pogoj izpolnjevati vsak podizvajalec torej vsak gospodarski subjekt ali pa lahko pogoj izpolnjuje ponudnik. Za veljavnost ponudbe morajo vsi gospodarski subjekti - podizvajalci, k ponudbi predložiti izpolnjen ESPD obrazec.

# MERILA ZA ODDAJO NAROČILA

Naročnik bo ponudnika izbral na podlagi merila: ekonomsko najugodnejša ponudba ob upoštevanju najvišjega % popusta na ponudbeno ceno brez dajatev in DDV (zaokroženo na dve decimalni mesti).

Cena se določi na enoto (liter) goriva v evrih. Cene se oblikujejo in spreminjajo v skladu z Vladno uredbo, ki ureja oblikovanje cen naftnih derivatov o oblikovanju cen naftnih derivatov in Uredbe o spremembah Uredbe, pri čemer popust ostaja nespremenjen in se obračuna od vsakega nakupa, ne glede na lokacijo bencinskega servisa ponudnika.

V primeru dveh ali več ponudb z enako ponudbeno končno ceno (z že vključenim popustom), se bo ponudba izbrala na podlagi žreba, ki ga bo izvedel naročnik sam.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe.

V postopku oddaje javnega naročila naročnik in ponudniki ne smeta pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

Vsakršno lobiranje v postopkih oddaje javnih naročil je prepovedano.

# OBVESTILO O ODLOČITVI O ODDAJI NAROČILA

Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

# ODSTOP OD IZVEDBE NAROČILA

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebujejo več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

# POGODBA

V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11-UPB2; v nadaljevanju ZIntPK) je dolžan izbrani ponudnik na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu kandidata, vključno z udeležbo tihih družbenikov v ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s kandidatom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Izbrani ponudnik mora podpisati in vrniti naročniku pogodbo v roku osmih (8) delovnih dni po prejemu s strani naročnika podpisane pogodbe. Pogodba je sklenjena z dnem, ko jo podpiše zadnja izmed pogodbenih strank, veljati pa začne, ko izbrani ponudnik naročniku predloži finančno zavarovanje za dobro izvedbo pogodbenih obveznosti.

Pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno.

# FINANČNA ZAVAROVANJA

Finančno zavarovanje za dobro izvedbo pogodbenih obveznosti

Ponudnik bo moral v primeru izbora na javnem razpisu naročniku ob podpisu pogodbe predložiti menico z menično izjavo v višini 10% pogodbene vrednosti z DDV, z rokom veljavnosti še 30 dni po roku za izvedbo dobave blaga (po veljavnosti pogodbe), najkasneje v roku 10 dni od podpisa pogodbe.

# PRAVNO VARSTVO

Zahtevek za revizijo lahko skladno z ZPVPJN vloži vsaka oseba, ki ima ali je imela interes za dodelitev javnega naročila in ji je ali bi ji lahko z domnevno kršitvijo nastala škoda.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se lahko vloži najkasneje v roku desetih (10) delovnih dni od dneva:

* objave obvestila o javnem naročilu ali
* obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika iz razpisne dokumentacije ali predhodno objavljenega obvestila o naročilu ali
* prejema povabila k oddaji ponudbe.

Zahtevek za revizijo mora biti obrazložen in mora vsebovati najmanj vse sestavine iz 15. člena ZPVPJN:

* ime in naslov vlagatelja zahtevka ter kontaktno osebo,
* ime naročnika,
* oznako javnega naročila oziroma odločitev o oddaji javnega naročila ali priznani sposobnosti,
* predmet javnega naročila,
* pooblastilo za zastopanje v predrevizijskem in revizijskem postopku, če vlagatelj nastopa s pooblaščencem,
* potrdilo o vplačani taksi, ki v skladu s 71. členom ZPVPJN znaša za zahtevek za revizijo, ki se nanaša na vsebino objave, 2.000,00 evrov.

Taksa v višini 2.000,00 EUR se vplača na TRR pri Ministrstvu za finance, št. 01100-1000358802 sklic 11 16110-7111290-XXXXXXLL (prvih šest številk je zaporedna številka objave na portalu javnih naročil, zadnji dve številki pomenita oznako leta).

Zahtevek za revizijo se vloži preko portala eRevizija. Navodila za uporabo portala eRevizija: <https://www.portalerevizija.si/portal>.